CELEX: 32009R0051
Language: ro
Date: 2009-01-15 00:00:00
Title: Regulamentul (CE) nr. 51/2009 al Comisiei din 15 ianuarie 2009 privind clasificarea anumitor mărfuri în Nomenclatura combinată

22.1.2009   
            
            
               RO
            
            
               Jurnalul Oficial al Uniunii Europene
            
            
               L 17/17
            
         
      REGULAMENTUL (CE) NR. 51/2009 AL COMISIEI
   
   din 15 ianuarie 2009
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau în parte pe aceasta sau care îi adaugă acesteia orice subdiviziune suplimentară și care se stabilește prin dispoziții comunitare specifice, în vederea aplicării măsurilor tarifare și a altor măsuri referitoare la comerțul cu mărfuri.
            
         
               (3)
            
            
               În temeiul respectivelor reguli generale, mărfurile descrise în coloana 1 a tabelului prezentat în anexă trebuie clasificate la codul NC indicat în coloana 2, în conformitate cu explicațiile care figurează în coloana 3 a tabelului menționat.
            
         
               (4)
            
            
               Este necesar ca informațiile tarifare obligatorii legate de clasificarea mărfurilor în Nomenclatura combinată emise de autoritățile vamale ale statelor membre și care nu sunt în conformitate cu dispozițiile prezentului regulament să poată fi invocate în continuare de titulari pe o perioadă de trei luni, în temeiul dispozițiilor articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii emise de către autoritățile vamale din statele membre care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2009.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol matlasat de formă rectangulară, cu dimensiunile de aproximativ 260 cm × 240 cm, format din trei straturi, cu straturile externe confecționate din țesătură de bumbac și stratul intern din vată sintetică, constituind materialul de umplere interior. Stratul superior prezintă a margine cusută de aproximativ 30 cm lățime de o culoare în contrast. Straturile sunt unite prin intermediul unei cusături decorative.
                  (cuvertură de pat)
                  (A se vedea fotografia nr. 645) (1)
                  
               
               
                  9404 90 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii Combinate, a notei 1(s) la secțiunea XI, precum și pe baza textelor aferente codurilor NC 9404, 9404 90 și 9404 90 90.
                  Articolele de pat și articolele de amenajări similare umplute sau prevăzute în interior cu orice fel de material se clasifică la codul 9404. A se vedea de asemenea Notele explicative la Sistemul armonizat de descriere și codificare a mărfurilor pentru titlurile 9404 partea B și partea B punctul 2, care menționează explicit cuverturile matlasate și cuverturile de pat.
                  Clasificarea la titlul 6304 este exclusă, întrucât secțiunea XI nu include articolele de pat de la capitolul 94 [a se vedea nota 1(s) la secțiunea XI]. Mai mult, titlul 6304 exclude articolele de amenajări de la titlul 9404, cum ar fi cuverturile (a se vedea de asemenea Notele explicative la SA pentru titlul 6304 al doilea paragraf).
                  În consecință, articolul se clasifică la codul NC 9404 90 90.
               
            
         
      
         (1)  Fotografia este prezentată numai cu titlu informativ.